alexandrainst/scandi-wiki huggingface dataset:
Modern Times Group

Modern Times Group (MTG) er eit svensk mediekonsern som eig Viasat, Metro International, CDON.com, TV-Shop & Bet24.com. Selskapet har verksemder i 30 land. MTG er ein av dei største fri- og betal-TV-operatørane i Skandinavia og Baltikum. Selskapet er også den største eieren i det fjerde største TV-nettverket i Russland og den største kommersielle radiooperatøren i Norden. Konsernet har eit samarbeid med NRK om sportssendingar.

Bakgrunnsstoff 

Massemedium i Sverige
Kringkastingsselskap
Skipingar i 1997
Harmoni

Harmoni er eit musikalsk omgrep for tonar som kling samstundes, i eit regelbunde rytmisk mønster. Det kan også vere anna som opptrer i samklang. Ei meir spesifikk variant av den første tydninga er akkord. Det er vanleg å beskrive harmonikken som musikkens «vertikale» plan, ettersom samtidig klingande tonar står under kvarandre i notesystemet, og er eit av dei musikalske grunnelementa som vert studert i musikkteorien. Den greina av musikkteorien vert kalla harmonilære.

Sjå òg 
 Fargeharmoni

Musikkteori
 
Estetikk
Greske ord og uttrykk
Kačanikkløfta

Kačanikkløfta (albansk Gryka e Kaçanikut, serbisk Качаничка клисура - Kačanička klisura) er ei kløft sør i Kosovo. Ho strekkjer seg mellom byen Kačanik og grensa til Makedonia. Elva Lepenac renn gjennom kløfta. 

I tida under Det osmanske riket var det harde kampar i kløfta og det er til og med skrive songar om dette.

Kjelder 
 Denne artikkelen bygger på «Kačanik Gorge» frå , den 7. februar 2009. 
 

Kosovisk geografi
Ovčar-Kablar-kløfta

Ovčar-Kablar-kløfta (serbisk Овчарско-кабларска клисура, Ovčarsko-kablarska klisura) er ei kløft vest i Serbia og ein del av dalen som elva Zapadna Morava renn gjennom. Det er bygd over 300 kloster i kløfta sidan 1300-talet og ho er kjend som «det serbiske Áthos».

Geografi 

Ovčar-Kablar-kløfta ligg vest i Serbia, halvvegs mellom byane Čačak (17 km mot aust) og Požega i vest, om lag 155 km sørvest for hovudstaden Beograd.

Kløfta er den smalaste av dalane som Zapadna Morava renn gjennom og eit framhald av Požegaseinkinga i vest. Kløfta held fram ivdare som Čačak-Kraljevo-seinkinga i aust. Kløfta er grove ut mellom det 985 meter høge fjellet Ovčar i sør og det 885 meter høge Kablar i nord. Desse fjella har gjeve kløfta namnet sitt. Elva svingar seg gjennom kløfta i om lag 15 km.

Økonomi 

Ovčar spa (Ovčar banja) ligg i kløfta, om lag 278 meter over havet. Her finst varmt (37,5 °C), svovelhaldig vatn som vert nytta til behandling av revmatisme og nerve- og hudsjukdommar.

I 1954 vart Zapadna Morava demd opp i kløfta med to demningar og det vart skapt kunstige innnsjøar, Ovčarsjøen, som etter kvart har grodd igjen på grunn av avleiringar som elva har ført med seg. Den andre demninga med kraftverk med ein kapasitet på 7 megawatt, skapte den 1,5 km² store Međuvršjesjøen. 

I kløfta går både jernbane og motorveg som knyt sentrale og vestlege område av Serbia saman.

Kloster 

Dei første kyrkjene vart bygd her tidleg på 1300-talet etter at leigesoldatar frå det katalanske selskapet plyndra det austromerske halvøya Athos i 1307-1309. Det serbisk ortodokse presteskapet flykta frå halvøya og starta bygginga av dei første klostera i kløfta. Fleire prestar kom hit etter det tyrkisk-serbiske slaget ved Marica i 1371. Sidan den gong har over 300 kloster, kyrkjer og heilagdomar vorte bygd i kløftet, men i dag er berre ti kloster, ei kyrkje og ei heilag grotte igjen. Dei fleste av dei andre vart øydelagd under osmanarane frå 1400- til 1700-talet.

Kjelder 
 Denne artikkelen bygger på «Ovčar-Kablar Gorge» frå , den 7. februar 2009. 
 oppgav desse kjeldene:

Serbisk geografi
NGC 2397

NGC 2397 er ein spiralgalakse som ligg rundt 60 millionar lysår unna jorda i stjernebiletet Flygefisken. Supernovaa SN 2006bc gjekk av i galaksen i 2006.

Kjelder 

 Denne artikkelen baserer seg på biletsleppet «Exploding star in NGC 2397» frå den 31. mars 2008 av det europeiske informasjonssenteret for Hubble.

Spiralgalaksar
Flygefisken
2397
Ada Ciganlija

Ada Ciganlija eller berre Ada (serbisk Ада Циганлија) er ei menneskapt halvøy og tidlegare øy i elva Sava i sentrale område av Beograd. Namnet vert òg nytta om den kunstige Savasjøen og stranda her. Øya ligg nedanfor sentrum i byen og har dei siste tiåra vorte omgjort frå ei utilgjengeleg myr frykta for offisielle avrettingar, til ein særs populær fleirbruksstad for innbyggjarane i Beograd med strender og sportsanlegg. Om sommaren kjem hit over 100 000 vitjande dagleg og opp til 300 000 vitjande i helgene.

Geografi 

Øya ligg på høgre breidda av Sava og tre vegfyllingar omgjorde øya geografisk til ei halvøy. Ho vert likevel framleis rekna som ei øy av innbyggjarane i Beograd. Øya er langstrekt, om lag 6 km frå sørvest til nordaust, og 700 meter på det breiaste med eit areal på 2,7 km².

Savasjøen 

Savasjøen, vanlegvis berre kalla Ada, vart skapt av vegfyllingane som går ut til øya i 1967. Innsjøen er 4,2 km lang, i snitt 200 meter brei og er 4-6 meter djup. Han dekkjer eit område på 0,8 km². 7 km av breidda til innsjøen er omgjort til ei grusstrand på begge sider. Vasstemperaturen når vanlegvis 24 °C om sommaren. 

Begge demningane som lukkar innsjøen er utstyrt med røyr og pumper og vatnet renn gjennom eit lite tjern før det renn inn i sjølve innsjøen. Slik kan styresmaktene reinse vatnet før det vert pumpa vidare inn i Savasjøen. Vassverket i byen nyttar òg dette vatnet. Sidan vatnet er drikkevasskjelde er det strenge miljømessige vern av innsjøen og motoriserte båtar på innsjøen eller hundar på stranda er ikkje lov.

Kjelder 
 Denne artikkelen bygger på «Ada Ciganlija» frå , den 7. februar 2009. 
 oppgav desse kjeldene:

Bakgrunnsstoff 

 Offisiell nettstad  (serbisk)
 Biletgalleri av Ada Ciganlija  (serbisk)

Beograd
Øyar i Serbia
Innsjøar i Serbia
Ada Međica

Ada Međica (serbisk Ада Међица) er ei øy og ein bydel i Beograd, hovudstaden i Serbia. Han ligg i kommunen Novi Beograd.

Ada Međica er ei ovalt forma elveøy i elva Sava. Ho er om lag ein kilometer lang og 200 meter brei og ligg like nord for den mykje større øya Ada Ciganlija.

Øya er skogkledd og har ingen innbyggjarar, men mange fritidsbustader eigd av innbyggjarar i Beograd. Om sommaren kjem over 2000 innbyggjarar frå Beograd her i helgene. Staden har ikkje brusamband og er heller ikkje utbygd med turistfasilitetar. 

Namnet på øya tyder på serbisk «grense-elveøy», sidan Sava i fleire hundreår var grensa mellom fleire statar (Romarriket, Austromarriket, Kongedømet Ungarn, Serbia, Det osmanske riket, Habsburgmonarkiet med fleire).

Bakgrunnsstoff 
 Bilete av Ada Međica  (serbisk)

Kjelder 
 Denne artikkelen bygger på «Ada Međica» frå , den 7. februar 2009. 
 

Beograd
Øyar i Serbia
Čaplja

Čaplja (serbisk Чапља) er ei planlagd øy på venstrebreidda av Donau i Serbia. I følgje Generell Byplanlegging i Beograd skal ho danna kommunen Palilula i byen.

Området som er utpeikt for den framtidige øya ligg i Banat-delen av kommunen Palilula mellom Donau og Jojkićev Dunavac-kanalen. 

Øya er meint å få eit areal på 5,82 km² og skal skapast ved å grave ein kanal langs den noverande elvebreidda. Dette ville gjere våtmarksområdet her om til ei verkeleg øy. Øya er meint som eit rekreasjonsområde for innbyggjarane i og rundt Beograd, mellom anna med golfbane.

Kjelder 

 Denne artikkelen bygger på «Čaplja» frå , den 7. februar 2009.

Bakgrunnsstoff 
 Byplanlegging i Beograd 

Caplja
Caplja
Caplja
Øyar i Donau
Store krigsøya

Store krigsøya eller Veliko ratno ostrvo (serbisk Велико ратно острво) er ei elveøy (ada) i Serbia der elva Sava munnar ut i Donau. Ho er ikkje busett, men er rekna som ein del av Beograd, hovudstaden i Serbia. 

Øya ligg relativt nær breidda, på det næraste om lag 200 meter frå land. Sør for øya ligg restane av den tidlegare større Vesle krigsøya.

Geografi og dyreliv 

Store krigsøya er hovudsakleg forma som ein trekant og dekkjer eit område på 2,11 km². Ho er låg, myrlendt og ofte overflauma av Donau. På øya er bygd ein kanal, Veliki Galijaš, som etter kvart har vorte fylt att i endane av Donau og omgjort til ein 0,24 km² stor innsjø, som vert nytta som hekkeplass av fuglar i området. I langvarige, tørre periodar tørkar innsjøen heilt inn og skapar problem for det lukka økosystemet rundt innsjøen. I dag er 2/3 av øya eint naturreservat for 196 fugleartar, mange av dei utryddingstruga. Ei av strendene i Beograd, Lido, ligg nord på øya. 

Stundom vert det fjerna avleiringar frå nordenden av øya, slik at øya ikkje vert landfast.

Av planter på øya finn ein typisk myrfauna, som siv og sverdliljer, men òg tre som svartpoppel, ask, hyllebær, hagtorn og eitt og anna bartre.

Historie 

Øya har vore militært viktig gjennom historia som eit strategisk punkt for erobring eller forsvaring av Beograd. I 1521 var til dømes Beograd omleira av tyrkiske styrkar, og dei fleste åtaka mot byen starta frå øya. I frigjevinga av Beograd i 1806 nytta opprørsarmeen òg øya, denne gongen med serbisk artilleri som bombarderte festninga Kalemegdan. Under offensiven til Austerrike-Ungarn mot Beograd i 1915, starta dei austerriksk-ungarske styrkane åtaka sine frå øya. 

Då ein starta å byggje Novi Beograd i 1948 avgjorde styresmaktene at øya skulle øydeleggjast ved å ta sand og jord frå her til å dekkje over myrene i Srem, der ein ny by skulle byggjast. Donau førte derimot med seg så mykje avleiringar at øya aldri forsvann. I staden for nytta ein sand og jord frå Vesle krigsøya, som nesten vart øydelagd i prosessen.

Kjelder 

 Denne artikkelen bygger på «Great War Island» frå , den 7. februar 2009. 
  oppgav desse kjeldene:

Sjå òg 
 Ada Ciganlija
 Vesle krigsøya

Beograd
Øyar i Serbia
Øyar i Donau
Vukovarska ada

Vukovarska ada er ei øy i Donau i Kroatia nær byen Vukovar. 

Medan Jugoslavia eksisterte var øya ein del av Sosialistrepublikken Kroatia. I den kroatiske sjølvstendekrigen okkuperte den jugoslaviske folkearmeen og serbiske paramilitære styrkar øya. I 1991 vart Kroatia sjølvstendig og Badinter-komiteen avgjorde at grensene mellom republikkane i Jugoslavia skulle verte grensa mellom landa, men øya og områda aust i Kroatia var under serbisk kontroll på denne tida. 

Etter fredsavtalen i 1998 vart dei austlege områda i Kroatia frigjeve, men øya Vukovar vart verande under serbisk okkupasjon. Ein liknande situasjon oppstod ved Šarengradøya. 

I 2004 trekte Serbia hæren sin tilbake frå øya., men kroatar har enno ikkje høve til å vitje øya. Ein del av fredsavtalane sa at Kroatia skulle kontrollere den vestlege breidda av Donau og Serbia den austlege breidda. Serbia meiner derimot at avgjersla til Badinter-komiteen ikkje gjeld, og at Vukovarøya bør verte ein del av Serbia, sidan ho ligg nærare den serbiske breidda enn den kroatiske.. Kroatia meiner at avgjersla til Badinter-komiteen er endeleg og at øya høyrer til Kroatia.

Kjelder 

 Denne artikkelen bygger på «Island of Vukovar» frå , den 7. februar 2009. 
  oppgav desse kjeldene:

Øyar i Donau
Øyar i Kroatia
Øyar i Serbia
Omstridde øyar
Omstridde område i Kroatia
Omstridde område i Serbia
Den kroatisk-serbiske grensa
Šarengradska ada

Šarengradska ada (Šarengradøya) er ei i Donau i Kroatia, nær byen Šarengrad.

Under Jugoslavia var øya ein del av Sosialistrepublikken Kroatia. Under den kroatiske sjølvstendekrigen okkuperte den jugoslavisk folkearmeen og serbiske paramilitære styrkar øya. 
I 1991 vart Kroatia sjølvstendig og Badinter-komiteen avgjorde at grensene mellom republikkane i Jugoslavia skulle verte grensa mellom landa, men øya og områda aust i Kroatia var under serbisk kontroll på denne tida. 

Etter fredsavtalen i 1998 kom Baranja og austlege område av Slavonia tilbake til Kroatia, men øya Šarengrad, samt øya Vukovarska ada vart verande under serbisk okkupasjon. 

I 2002 opna den serbiske armeen eld frå øya mot presidenten Vukovar-Syrmia fylke, Nikola Safer og eskorten hans då han var på veg til eit møte med kollegaer i Serbia. Dette skjedde trass i at følgjet hadde fått offisiell serbisk løyve til møtet.

I 2004 trekte Serbia styrkane sine tilbake frå øya, og erstatta dei med serbisk politi, så kroatar har i dag høve til å vitje øya. 

Serbarane meiner at sidan øya ligg nærare den serbiske breidda av Donau enn den kroatiske, så høyrer ho til Serbia. Kroatane følgjer derimot avgjersla til Badinter-komiteen, som gjer øya til ei kroatisk øy.

Kjelder 

 Denne artikkelen bygger på «Island of Šarengrad» frå , den 7. februar 2009. 
  oppgav desse kjeldene:

Øyar i Donau
Øyar i Kroatia
Øyar i Serbia
Omstridde øyar
Omstridde område i Kroatia
Omstridde område i Serbia
Den kroatisk-serbiske grensa
Kožara

Kožara (serbisk Кожара) er ei elveøy (ada) i Serbia på venstre breidda til Donau. Øya høyrer til byen Beograd og kommunen Palilula.

Kožara er forma som ein trekant og ligg i Banat-delen av kommunen, mellom Donau og Jojkićev Dunavac-kanalen. Kožara dekkjer eit område på 0,44 km² og namnet på serbisk tyder « lêr(øya)».

Øya er utsett for flaum og er fullstendig dekt av myrområde og skog. Her er ingen innbyggjarar. 

Øya er ein uforstyrra stad med eit naturleg dyreliv, berre om lag 600 meter frå den eldste delen av Beograd. Trass i dette har styresmaktene i byen lagt fram planar om at øya ein gong skal byggast ut.

Kjelder 
 Denne artikkelen bygger på «Kožara» frå , den 7. februar 2009. 
 

Kozara
Kozara
Discovery HD

Discovery HD er ein fjernsynskanal som er eigd av Discovery Networks Europe. Heile døgeret sender kanalen programproduksjonar i High Definition frå Discovery Channel og systerkanalane. Discovery HD vart først lansert i Asia i 2005 og i Sverige den 1. november 2006. Danmark, Finland og Noreg følgde etter i 2007.

Bakgrunnsstoff

fjernsynskanalar
HD-kanalar
Skipingar i 2005
LINER

LINER (engelsk forkorting for low-ionization nuclear emission-line region) er ein vanleg type galaksekjerne. Særtrekket deira er høva mellom emisjonslinene som gjerne er veike. 

Det finst for ein del LINER-objekt ein tydeleg samanheng med aktive galaksekjernar. Grunna veike og breie emisjonsliner reknar ein med at desse LINER-objekta er veike aktive galaksekjernar, sidan emisjonslinene liknar på dei ein finn hjå Seyfert type 1-galaksar. I tillegg er den ultrafiolette strålinga, radiostrålinga eller røntgenstrålinga lik.

Andre LINER-objekt inneheld gass som er vorten eksitert av kollisjonar i stjernevinden som blæs frå område med eksplosiv stjernedanning eller gjennom fotoionisering som skriv seg frå uvanleg varme stjerner etter kvart som den eksplosive stjernedanninga utviklar seg. Båe trekka kjenner ein att frå galaksar med eksplosiv stjernedanning, og ein reknar difor med at desse LINER-objekta ligg i slike galaksar.

Kjelder 
 Denne artikkelen baserer seg på artikkelen «LINER» s. 231 i Philip's Astronomy Encyclopedia utgjeven i 2002.

 
Typar av aktive galaksar
Vesle krigsøya

Vesle krigsøya eller Malo Ratno Ostrvo (serbisk Мало Ратно Острво) er ei elveøy (ada) i Serbia som ligg der elva Sava munnar ut i Donau. Ho høyrer til byen Beograd og kommunen Zemun.

Plassering 

Øya ligg mellom Store krigsøya og høgresida av Donau som ligg i kommunen Novi Beograd, berre 200 meter frå der Sava munnar ut i Donau.

Kjenneteikn 

Øya vart mykje større før den andre verdskrigen. Då bygginga av Novi Beograd starta i 1948 vart sand flytta frå øya til fastlandet på store transportband og dekte myra som den nye byen vart bygd på. Dette førte til at øya vart langt mindre.

Det som er att av øya er i hovudsak ei tynn landstripe som er mindre enn 300 meter lang og 60 meter brei. Øya er dekt av vegetasjon (poppel) og er ikkje tilgjengeleg for folk.

Kjelder 

 Denne artikkelen bygger på «Malo Ratno Ostrvo» frå , den 7. februar 2009. 
 

Øyar i Serbia
Beograd
Øyar i Donau
Ostrvo

Ostrvo (tyder berre 'øy' på serbisk) er den største serbiske øya i Donau med eit areal på 60 km². Ho er 20 km lang og 3 km brei. Øya ligg aust for Beograd, nær Kostolac. Ho er tett skogkledd og ikkje busett.

Kjelder 

 Denne artikkelen bygger på «Ostrovo (Kostolac)» frå , den 7. februar 2009. 

Øyar i Serbia
Øyar i Donau
Serbisk

Serbisk er eit slavisk språk som vert snakka i Serbia, Montenegro og Bosnia-Hercegovina. Det er særleg knytt til serbarar.

Serbisk vart tidlegare kalla serbokroatisk, serbisk eller kroatisk, og hadde tre uttalevariantar (ekavisk, ijekavisk og ikavisk). Eit døme på dette er «mjølk», som på ekavisk vert «mleko», på ijekavisk «mlijeko» og på ikavisk «mliko». Serbisk og kroatisk er no skild frå kvarandre. Den ekaviske varianten av serbisk er mest nytta i Serbia og delvis i Montenegro, medan den ijekaviske varianten vert snakka i Bosnia-Hercegovina, Montenegro og Kroatia. Kroatisk språk er bygd på ijekavisk (Sentral-Kroatia) og ikavisk (Dalmatia, Istria, Bosnia).

Det serbiske alfabetet nyttar kyrillisk skrift med enkelte spesialbokstavar, medan i Bosnia, Kroatia og Montenegro nyttar ein latinske bokstavar.

Kjelder 

 Denne artikkelen bygger på «Serbisk» frå , den 7. februar 2009.

Bakgrunnsstoff 
 Funky Serbian - Lær serbiske ord med audio  
 Serbian Language and Culture Workshop  Lær serbisk

Slaviske språk
Språk i Bosnia-Hercegovina
Språk i Montenegro
Språk i Romania
Språk i Serbia
Språk i Tyrkia
Einskildspråk
Dei serbiske Karpatane

Dei serbiske Karpatane er ein del av Karpatane som ligg i Serbia og vert stundom rekna som ein del av Dei sørlege Karpatane i lag med Banatfjella.

 Miroč (Miroč planina) 
 Homoljfjella (Homoljske planine)
 Store og vesle Krš (Veliki i Mali Krš) 
 Deli Jovan
 Beljanica (Beljanica planina) 
 Kučajfjella (Kučajske planine) 
 Rtanj (Rtanj planina) 
 Ozren og Devica (Ozren i Devica)

I Serbia strekkjer Karpatane seg frå nord til sør i austlege område av landet, vest for Velika Morava-dalen, aust for Timokdalen og nord for Nišavadalen.

Sjølv om fjella geologisk sett høyrer til Karpatane, er det berre nyleg at dei har vorte rekna som ein del av denne fjellkjeda. Tidlegare vart fjella feilaktig rekna til Balkanfjella.

Kjelder 
 Denne artikkelen bygger på «Serbian Carpathians» frå , den 7. februar 2009. 
 

Fjellkjeder i Serbia
Karpatane
Riborg

Riborg er eit kvinnenamn danna av dei gammalhøgtyske orda rihhi, 'rik', og burg, 'hjelp'.

Riborg har namnedag i Noreg den 7. februar.

Bruk 
Riborg er eit sjeldan namn i Noreg, Danmark og på Færøyane. I Noreg var det 19 kvinner i Danmark 22 som heitte Riborg i 2009.

Namneberarar 
 Riborg Voigt (1806–1883) var namnet på ei dansk kvinne som H. C. Andersen skreiv kjærleiksdikt til.

Kjelder 

 Denne artikkelen bygger på «Riborg» frå , den 7. februar 2009. 
 
 Namnesøk i Danmarks statistik

Kvinnenamn
Førenamn av gammalhøgtysk opphav
Kvadrant i matematikk

Ein kvadrant, av latin quadrans, 'firedel', er kvar av dei fire delane av eit koordinatsystem, avgrensa av den loddrette og den vassrette aksen. I geometrien vert dei nummererte motsols, med utgangspunkt i kvadranten øvst og til høgre, som er første kadrant. 

Ein sirkel kan òg delast i fire kvadrantar:
 kvadrant frå 0° til 90°
 kvadrant frå 90° til 180°
 kvadrant frå 180° til 270°
 kvadrant frå 270° til 360°

Kjelder
 Denne artikkelen bygger på «Kvadrant» frå , den 7. februar 2009. 
 

Koordinatsystem
Voom HD

Voom HD er ein fjernsynskanal eigd av amerikanske Rainbow Media. Voom HD er tilgjengeleg i 35 land i Europa og Asia og sender heile døgeret teksta programproduksjonar i High Definition. I Noreg er fjernsynskanalen tilgjengeleg hjå Canal Digital.

I USA var Voom HD Networks opphavleg eit nettverk av 15 HD-kanalar som alle vart lagde ned i januar 2009. Det er programproduksjonane frå desse kanalane som vert viste på Voom HD.

Bakgrunnsstoff 
 Voom HD Networks

HD-kanalar
Skipingar i 2004
Nedleggingar i 2009
Fjernsynskanalar frå USA
Rikard

Rikard og Richard er mannsnamn med opphav i gammalhøgtysk Richart, sett saman av ric som tyder 'mektig' og hart som tyder 'hard' eller 'modig'.

Rikard har norsk namnedag den 7. februar.

Bruk 

Richard er eit utbreidd namn i engelskspråklege land, og har ei rekkje kortformer, som Rick, Rich, Dick, Dickie, 

Namnet kjend i Noreg frå 1300-talet. I nyare tid har det vore mest brukt på 1970-talet, då rundt 0,25 % av nyfødde gutar blei kalla Richard. Richard er den mest utbreidde skrivemåten i Noreg, med 3 018 brukarar i 2009. 501 heitte Rikard.

Kjende namneberarar 
 Rikard I av Normandie (932-996), greve av Normandie
 Rikard Løvehjerte (1157-1199), engelsk konge
 Rikard III av England (1452-1485), engelsk konge
 Richard Stockton (1764-1828), senator i USA
 Richard Wagner (1813-1883), tysk komponist
 Richard Dadd (1817–1886), engelsk målar
 Rikard Nordraak (1842–1866), norsk komponist
 Richard With (1846–1930), norsk forretningsmann
 Rikard Berge (1881–1969), norsk konservator og folkeminnegranskar
 Richard Hüttig (1904-1934), tysk kommunist
 Richard Herrmann (f. 1919), norsk forfattar og mediemann
 Richard Nixon, (1913-1994), amerikansk president
 Richard Gendall (f. 1924), engelsk kornisk språkforskar
 Little Richard (f. 1932, døypt Richard Wayne Penniman), amerikansk songar
 Richard Dawkins (f. 1941), britisk vitskapsmann
 Richard Wright (1943–2008), britisk musikar
 Richard Gere (f. 1949), amerikansk skodespelar
 Richard Dean Anderson (f. 1950), amerikansk skodespelar, best kjend som MacGyver
 Richard Stallman (f. 1953), amerikansk programmerar og grunnleggjar av GNU-prosjektet
 Richard Fabian Stang (f. 1955), norsk lokalpolitikar

Kjelder 
 Delar av denne artikkelen bygger på «Rikard» frå ,  den 7. februar 2009.  
 

Mannsnamn
Førenamn av gammalhøgtysk opphav